《闻雨》
唐代·张说

多雨绝尘事，寥寥入太玄。城阴疏复合，檐滴断还连。

念我劳造化，从来五十年。误将心徇物，近得还自然。

闲居草木侍，虚室鬼神怜。有时进美酒，有时泛清弦。

声真不世识，心醉岂言诠。

作者简介：张说(667年～730年) 唐代文学家，诗人，政治家。字道济，一字说之。原籍范阳（今河北涿县），世居河东（今山西永济），徙家洛阳。